شەفەق نیوز/ دادگایگ حووسی نا یاسایی لە سەنعای یەمەن، بڕیار پەنج ساڵ زیندانیکردن خانمە چالاکوانیگ لە چین دۊرمان ئینتسار حەمادی دەرکرد.
وەگورەی سەرچەوەییلیگ یاسایی،  دادگای خوەرئاوای سەنعا ک هالە ژیر دەس حووسیەیلە، فەرمان زیندانیکردن دوو خانم لە هاووڕیەیل ئینتسار حەمادی وە پەنج و چوار ساڵ دەرکرد. و یەکیگیان وە یەک ساڵ.
ریخریاگ هیومان رایتس وۆچ لە بەیاننامەیگ وت: دەسەڵات حووسیەیلە وەستەم دادگای حەمادی خان کەێد، وتیش: ئەو خانمە ناچار کریاگە باس کردەوەیل چەن تاوانیگ بکەێد جۊر هووشبەری و لەشفرووشی.
